

OGRES NOVADA PAŠVALDĪBA

Reģ.Nr.90000024455, Brīvības iela 33, Ogre, Ogres nov., LV-5001

tālrunis 65071160, e-pasts: ogredome@ogresnovads.lv, www.ogresnovads.lv

PAŠVALDĪBAS DOMES SĒDES PROTOKOLA IZRAKSTS

|  |  |  |
| --- | --- | --- |
| Ogrē, Brīvības ielā 33 |  Nr.5 |  2025. gada 28. augustā |

**30.**

**Par Ogres novada pašvaldības saistošo noteikumu Nr.24/2025 “Sabiedrisko ūdenssaimniecības pakalpojumu sniegšanas un lietošanas kārtība Ogres novadā” izdošanu**

Ogres novada pašvaldības dome 2020. gada 20. februārī pieņēma saistošos noteikumus Nr. 2/2020 “Sabiedrisko ūdenssaimniecības pakalpojumu sniegšanas un lietošanas kārtība Ogres novadā” (turpmāk – saistošie noteikumi Nr. 2/2020).

Saistošie noteikumi Nr. 2/2020 ir izdoti saskaņā ar likumu “Par pašvaldībām”, kas 2023. gada 1. janvārī zaudēja spēku. Oficiālo publikāciju un tiesiskās informācijas likuma 9. panta piektā daļa noteic, ka, ja spēku zaudē normatīvā akta izdošanas tiesiskais pamats (augstāka juridiska spēka tiesību norma, uz kuras pamata izdots cits normatīvais akts), tad spēku zaudē arī uz šī panta izdotais normatīvais akts vai tā daļa.

Ir sagatavots Saistošo noteikumu projekts “Sabiedrisko ūdenssaimniecības pakalpojumu sniegšanas un lietošanas kārtība Ogres novadā”, kas papildina un precizē, bet būtiski nemaina ūdenssaimniecības pakalpojumu saņemšanas nosacījumus un pakalpojumu saņēmēju loku, saglabājot saistošo noteikumu Nr. 2/2020 piemērošanas kārtību.

 Pašvaldību likuma 46. panta trešā daļa paredz, ka saistošo noteikumu projektu un tam pievienoto paskaidrojuma rakstu pašvaldības nolikumā noteiktajā kārtībā publicē pašvaldības oficiālajā tīmekļvietnē sabiedrības viedokļa noskaidrošanai, paredzot termiņu, kas nav mazāks par divām nedēļām. Saņemtos viedokļus par saistošo noteikumu projektu pašvaldība apkopo un atspoguļo šo noteikumu projekta paskaidrojuma rakstā. Viedokļus un priekšlikumus par saistošo noteikumu projektu rakstveidā varēja iesniegt laika periodā no 2025. gada 24. jūlija līdz 7. augustam. Noteiktajā termiņā un kārtībā saņemts viens iesniegums ar vairākiem priekšlikumiem, kuri atspoguļoti paskaidrojuma rakstā, bet netiek ņemti vērā.

 Ņemot vērā augstāk minēto un pamatojoties uz Ūdenssaimniecības pakalpojumu likuma 6. panta ceturto un piekto daļu, Pašvaldību likuma 44. panta pirmo daļu, 45. panta otrās daļas 1. punktu, 47. panta pirmo, otro, ceturto un astoto daļu,

**balsojot: ar 12 balsīm "Par" (Andris Krauja, Artūrs Mangulis, Dace Veiliņa, Dzirkstīte Žindiga, Gints Sīviņš, Ilmārs Zemnieks, Iluta Jansone, Jānis Iklāvs, Pāvels Kotāns, Raivis Rubīns, Raivis Ūzuls, Sarmīte Ozoliņa), "Pret" – nav, "Atturas" – 8 (Dace Kļaviņa, Kārlis Ansons, Kārlis Avotiņš, Mariss Martinsons, Matīss Mežaks, Rūdolfs Kudļa, Santa Ločmele, Uldis Skudra), "Nepiedalās" – nav,**

Ogres novada pašvaldības dome **NOLEMJ:**

1. **Atcelt** Ogres novada pašvaldības domes:
	1. 2025. gada 24. aprīļa lēmumu “Par Ogres novada pašvaldības saistošo noteikumu Nr.15/2025 “Sabiedrisko ūdenssaimniecības pakalpojumu sniegšanas un lietošanas kārtība Ogres novadā” izdošanu” (protokols Nr. 5; 22.);
	2. 2025. gada 26. jūnija lēmumu “Par Ogres novada pašvaldības saistošo noteikumu Nr. 15/2025 “Sabiedrisko ūdenssaimniecības pakalpojumu sniegšanas un lietošanas kārtība Ogres novadā” precizēšanu” (protokols Nr. 11; 26.).
2. **Izdot** Ogres novada pašvaldības saistošos noteikumus Nr.24/2025 “Sabiedrisko ūdenssaimniecības pakalpojumu sniegšanas un lietošanas kārtība Ogres novadā”, turpmāk – Noteikumi, (pielikumā).
3. **Uzdot** Ogres novada pašvaldības Centrālās administrācijas Juridiskajai nodaļai triju darbdienu laikā pēc Noteikumu parakstīšanas rakstveidā nosūtīt tos un paskaidrojuma rakstu Viedās administrācijas un reģionālās attīstības ministrijai (turpmāk – VARAM) un Klimata un enerģētikas ministrijai (turpmāk – KEM) atzinuma sniegšanai.
4. **Uzdot** Ogres novada pašvaldības Centrālās administrācijas Juridiskajai nodaļai pēc pozitīvu VARAM un KEM atzinumu saņemšanas nodrošināt Noteikumu publicēšanu oficiālajā izdevumā “Latvijas Vēstnesis”.
5. **Uzdot** Ogres novada pašvaldības Centrālās administrācijas Komunikācijas nodaļai pēc Noteikumu spēkā stāšanās publicēt Noteikumus Ogres novada pašvaldības oficiālajā tīmekļvietnē.
6. **Uzdot** Ogres novada pašvaldības Centrālās administrācijas Kancelejai pēc Noteikumu spēkā stāšanās nodrošināt Noteikumu brīvu pieeju Ogres novada pašvaldības ēkā.
7. **Uzdot** Ogres novada pašvaldības pilsētu un pagastu pārvalžu vadītājiem pēc Noteikumu spēkā stāšanās nodrošināt Noteikumu brīvu pieeju pašvaldības pilsētu un pagastu pārvaldēs.
8. **Kontroli par lēmuma izpildi uzdot** Ogres novada pašvaldības izpilddirektoram.

(Sēdes vadītāja,

 domes priekšsēdētāja vietnieka A. Kraujas paraksts)